stanford-oval/wikipedia huggingface dataset:
הסלר ויטני
ביוגרפיה > חייו

הסלר וויטני נולד ב-23 במרץ 1907 בעיר ניו יורק. אביו, אדוארד, היה שופט בית המשפט העליון של ניו יורק. אמו ג'וזפה הייתה אמנית ופעילה פוליטית. משפחתו העמידה אישים מפורסמים רבים בתולדות ארצות הברית - בין היתר, סבי סבו מצד אביו הוא רוג'ר שרמן, מהאבות המייסדים של ארצות הברית, וכן דודו הגדול הוא ג'וסיה דוויט ויטני, שהיה האדם הראשון למפות את הר ויטני.
ויטני נישא שלוש פעמים שונות בחייו. נישואיו הראשונים היו למרגרט ב-1930, עמה הביא שלושה ילדים: ג'יימס, קרול, ומריאן. בשנת 1955 נישואיהם הסתיימו בגירושים, ולאחריהם נישא לאשתו השנייה, מארי. לוויטני ומארי נולדו שתי בנות: שרה ואמילי. בשנת 1986 הוא ומארי התגרשו, והוא נישא בפעם השלישית והאחרונה, לברברה.
פרט לעיסוקיו המתמטיים, לאורך חייו ויטני היה מטפס הרים נלהב. כך כסטונדט צעיר, ויטני ובן דודו בראדלי היו הראשונים לטפס רכס ויטני-גלימאן שבהר קאנון שבניו המפשייר - טיפוס שנחשב אז לקשה ולמפורסם ביותר במזרח ארצות הברית. הוא היה חבר במספר אגודות טיפוס, בניהן מועדון המטפסים השווייצרי, ולאורך השנים כבש את פסגות מרבית ההרים שבשווייץ. כחלק מאורח חייו הספורטיבי, הוא נהג לצאת לריצות של כ-10-20 קילומטרים מידי יומיים. בנוסף לזאת היה מוזיקאי חובב, ובתור נגן כינור וויולה היה חבר בלהקת המוזיקאים החובבים של אוניברסיטת פרינסטון.
ביוגרפיה > מותו

שלוש שנים לאחר נישואיו השניים, ב-10 במאי 1989, ויטני נפטר בפרינסטון כתוצאה משבץ. לבקשתו, אפרו הוטמן על פסגת הר דנטס-בלאנש שבגבול שווייץ-צרפת על ידי המתמטיקאי אוסקר בורלה, חבר נוסף במועדון המטפסים השווייצרי.
ביוגרפיה > קריירה אקדמית

ויטני החל את דרכו באוניברסיטת ייל, בה למד במקביל פיזיקה ומוזיקה - את התואר הראשון בפיזיקה קיבל בשנת 1928, ואת התואר ראשון במוזיקה בשנת 1929. בשנת 1932 קיבל תואר דוקטור במתמטיקה בהנחייתו של ג'ורג' דייוויד בירקהוף. עבודת הדוקטורט שלו, The Coloring of Graphs, עסקה בצביעת גרפים. בשנת 1932, בעזרתו של בירקהוף, ויטני השיג משרת מרצה למתמטיקה באוניברסיטת הרווארד, וב-1934 מונה לפרופסור עוזר. בשנים 1943-45 היה חבר כמתמטיקאי במועצת המחקר לביטחון לאומי של ארצות הברית, גוף שקם במסגרת מאמצי הלחימה של ארצות הברית במלחמת העולם השנייה. בשנת 1946 מונה לפרופסור מן המניין. לאחר 20 שנים של חברות בהרווארד, בשנת 1952 עזב לטובת כהונה כפרופסור למתמטיקה במכון למחקר מתקדם, המוסד בו נשאר להמשך חייו. בשנת 1977 הפך לפרופסור אמריטוס.
בנוסף לזאת, בשנים 1953-56 כיהן כראש הפאנל המתמטי של הקרן הלאומית למדע. בשנים 1979-82 כיהן כראש הוועדה הבינלאומית להוראת המתמטיקה של האיחוד המתמטי הבינלאומי. ובשנת 1957 היה פרופסור אורח בקולז' דה פראנס.
ביוגרפיה > הוקרה

ויטני היה חבר של האקדמיה הלאומית למדעים של ארצות הברית וחבר זר של האקדמיה הצרפתית למדעים. כמו כן, הוא היה חבר לשם כבוד של החברה הלונדונית למתמטיקה ושל החברה השווייצרית למתמטיקה, חבר האקדמיה הניו יורקית למדעים, ואף חבר החברה הפילוסופית האמריקאית.
בשנת 1969 קיבל את פרס הלמוש-פורד (Paul R. Halmos – Lester R. Ford Award) של האיגוד האמריקאי למתמטיקה (American Mathematical Association), על מאמרו "The mathematics of Physical quantities". בשנת 1976 קיבל את המדליה הלאומית למדעים של ארצות הברית. בשנת 1983 הוא זכה בפרס וולף למתמטיקה, הניתן בישראל. ולבסוף, בשנת 1985 הוא זכה בפרס לירוי סטיל של האגודה האמריקאית למתמטיקה.
עבודתו בתחום המתמטיקה > מחקר מתמטי

מחקרו של ויטני בשנותיו הראשונות כמתמטיקאי היה בתורת הגרפים, לה השתייכה עבודת הדוקטורט שלו. עבודתו בנושא משפט ארבעת הצבעים היוותה בסיס לחלקים מהוכחתו המפורסמת בעזרת מחשב משנת 1976. עבודתו בנושא הגיעה לשיאה בשנת 1933, כאשר במאמר מפורסם משנה זו הציג לראשונה את מושג המטרואיד: מבנה מרכזי בקומבינטוריקה המודרנית המכליל באופן מופשט מושגי אי תלות כגון אלו המופיעים באלגברה ליניארית ותורת הגרפים.
בשלב זה החל להתעניין בתחומי הטופולוגיה הדיפרנציאלית והטופולוגיה האלגברית, אשר היו בשלביהם ההתחלתיים. השפעתו של ויטני על תחומים אלו הייתה רבה. בין תרומותיו הראויות לציון, הוא הוכיח את משפט השיכון של ויטני, משפט יסודי בתחום הטופולוגיה הדיפרנציאלית המראה שכל יריעה חלקה ניתנת לשיכון במרחב אוקלידי ממימד מתאים, ובכך הראה את שקילותן של ההגדרות השונות ליריעה שנפוצו באותה התקופה.
עבודה חשובה נוספת שלו הייתה בתחומי האלגברה ההומולוגית והקוהומולוגית. כך למשל, הוא היה האדם הראשון להגדיר את מושג המכפלה הטנזורית בצורתו המודרנית, וכן הראשון להגדיר מכפלה טנזורית עבור אובייקטים שאינם מרחבים וקטוריים.
ויטני היה בין מייסדיה של תורת הסינגולריות, החוקרת יריעות סינגולריות: הכללה של יריעות רגילות, במסגרתה היריעה יכולה לכלול נקודות סינגולריות. עבודתו עסקה בין השאר בהרחבת תוצאות מתחום האנליזה של יריעות, כגון משפט סטוקס, ליריעות אלו.
פרט לכך, תרם רבות לתאוריה של אגדים וקטוריים, יריעות מרוכבת, אנליזה ממשית, ולתחומים נוספים.
על שמו נקראה תיאורמה בתחום איזומורפיזם של גרפים.
עבודתו בתחום המתמטיקה > חינוך

בנוסף לעבודתו כמתמטיקאי מקצועי, ויטני היה מעורב מאוד בתחום החינוך המתמטי, במיוחד בגיל בית הספר היסודי. הוא בילה שנים רבות מחייו בכיתות לימוד, הן בתור מורה והן בתור צופה מהצד המביט על תהליך ההוראה. כך למשל, באחת הפעמים בילה ארבעה חודשים תמימים בתור מורה לתלמידי כיתה ז', כשהוא מכין אותם לקראת לימודי האלגברה. כמו כן נהג להעביר קורסי קיץ בנושא הוראה למורים, והעביר הרצאות רבות בנושא החינוך המתמטי ברחבי ארצות הברית ואף ברחבי העולם. הוא שם לעצמו למטרה להפחית את חרדת המתמטיקה, שבעיניו הרחיקה ילדים רבים מהתחום. הוא האמין שיש לקשר את המתמטיקה לנושאים מחיי הילדים, והתנגד להרגילם ללמוד בעזרת שינון.
ראו גם

מטריית ויטני
רואים את הקול (תוכנית טלוויזיה ישראלית)

| --- | --- |

 מבוסס על:  "I Can See Your Voice"
 סוגה:  תוכנית מציאות
 כותבים:  חי נחום
 בימוי:  אלון אלוש קלוד דדיה (במאי אומנותי)
 מנחים:  ארז טל
 שופטים:  עידו רוזנבלום אילנית לוי שירי מימון אבי נוסבאום
 זוכים:  עונה 1: שירי מיכאלי (פרק 1) אורן כדורי (פרק 2) אלון יעקבי (פרק 3) עונה 2: מורי טרדיו (פרק 1) ברונו פאסי (פרק 2) שחף כחלון (פרק 3) נודליה (פרק 4)
 פרסים:  20,000 שקלים לזייפן המנצח בפרק
 ארץ מקור:  ישראל ישראל
 שפות:  עברית
 מספר עונות:  2
 הפקה
 מפיק:  אסף גיל (מפיק ראשי) גלעד מלכין (מפיק ראשי) זיו בצלאל (מפיק ראשי) אופיר אורן (מפיק פוסט) הילה ברוכמן דולב יבשיצקי (מלהקת ראשית)
 מוזיקה:  פיטר רוט (ניהול וייעוץ מוזיקלי) אופיר קנר (הפקה מוזיקלית ועיבודים)
 שידור
 רשת שידור:  קשת 12
 פורמט (תמונה):  16:9
 תקופת שידור מקורית:  28 בפברואר 2023 – 17 בספטמבר 2023
רואים את הקול היא תוכנית מציאות ישראלית המבוססת על הפורמט הדרום קוריאני "I Can See Your Voice — Mystery music game show".
העונה הראשונה של התוכנית החלה ב-28 בפברואר 2023 והסתיימה ב-14 במרץ 2023 לאחר 3 פרקים בלבד. ב-14 באוגוסט 2023 חזרה התוכנית לעונה שנייה.
חברי הפאנל והמנחה

מנחה התוכנית הוא ארז טל, וחברי הפאנל הם עידו רוזנבלום, אילנית לוי, שירי מימון ואבי נוסבאום.
במהלך התוכנית הופיעו זמרים שהצטרפו לפאנל בתור אורחים בפאנל לפרק אחד.
חברי הפאנל והמנחה
עידו רוזנבלום
אילנית לוי
שירי מימון
אבי נוסבאום
ארז טל
פורמט

בכל פרק, ישתתפו שישה "זמרים סודיים", חלקם זמרים מצוינים וחלקם זמרים "זייפנים", מולם ישב פאנל מומחים שמטרתו היא לנסות לזהות ולהדיח את ה"זייפנים" מהקבוצה, מבלי לשמוע אותם שרים בעזרת רמזים. בכל פרק ארבעה שלבים: הרושם הראשוני, שלב הליפסינק, הצצה לחיים הפרטיים והחקירה (הגמר).
עונה ראשונה (מרץ 2023) > פרקים

בכל פרק מציג בפני האמן האורח שישה אנשים שזהותם וקול השירה שלהם נשמרים סמויים עד שיודחו להופיע על "בימת האמת" או יישארו בסופו של דבר לבצע את הדואט האחרון.
זמר סודי זה הוא זמר "זייפן".
זמר סודי זה הוא זמר מצוין.
| פרק> #.# | פרק> תאריך.תאריך | זמר אורח> זמר אורח.זמר אורח | זמרים סודיים> שלבי ההדחות.רושם ראשוני | זמרים סודיים> שלבי ההדחות.ליפסינק | זמרים סודיים> שלבי ההדחות.הצצה לחיים הפרטיים (הדחה כפולה) | זמרים סודיים> שלבי ההדחות.הצצה לחיים הפרטיים (הדחה כפולה) | זמרים סודיים> שלבי ההדחות.החקירה (הגמר) | זמרים סודיים> המנצח/ת.המנצח/ת |
| --- | --- | --- | --- | --- | --- | --- | --- | --- |
| 1 | 28 בפברואר 2023 | מוקי | 1. עידו כהן (מאבטח) | 2. אדיר בריאנובסקי (מתמחה בכנסת) | 6. מאי פלד (בוגרת בי"ס לאומנויות) | 3. קוטאלי לנדסמן (קשת) | 4. חן דנינו (חובש) | 5. שירי מיכאלי (סטודנטית למשפטים) |
| 2 | 7 במרץ 2023 | יהונתן מרגי | 3. דני בודינסקי (מוזיקולוג) | 6. אשד קרינר (מהנדס רכב) | 2. יואב פרץ (מנטליסט) | 5. שירה בן ארי (קופאית בסופר) | 1. נועה טולדו (מנקה חלונות בגובה) | 4. אורן כדורי (מאמן כושר) |
| 3 | 14 במרץ 2023 | מרגלית צנעני | 5. קטיה לוזה (דיילת) | 1. קארין חודוס (קוסמטיקאית) | 2. אור מלך (חקלאי) | 3. ניקול אדר (מנחה) | 6. שני דהן יעקב (מורה למתמטיקה) | 4. אלון יעקבי (איש תקשורת) |
עונה ראשונה (מרץ 2023) > מדרוג

| פרק | פרק | תאריך שידור מקורי | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- |
| 1 | פרק הבכורה! | 28 בפברואר 2023 | 18.4% | 528,000 |  |
| 2 | הטרלול עולה שלב | 7 במרץ 2023 | 15.5% | 434,000 |  |
| 3 | הדואט שמרגול לא תשכח | 14 במרץ 2023 | 14.2% | 389,000 |  |
עונה שנייה (אוגוסט 2023) > פרקים

בכל פרק מציג בפני האמן האורח שישה אנשים שזהותם וקול השירה שלהם נשמרים סמויים עד שיודחו להופיע על "בימת האמת" או יישארו בסופו של דבר לבצע את הדואט האחרון.
זמר סודי זה הוא זמר "זייפן".
זמר סודי זה הוא זמר מצוין.
| פרק> #.# | פרק> תאריך.תאריך | זמר אורח> זמר אורח.זמר אורח | זמרים סודיים> שלבי ההדחות.רושם ראשוני | זמרים סודיים> שלבי ההדחות.ליפסינק | זמרים סודיים> שלבי ההדחות.הצצה לחיים הפרטיים (הדחה כפולה) | זמרים סודיים> שלבי ההדחות.הצצה לחיים הפרטיים (הדחה כפולה) | זמרים סודיים> שלבי ההדחות.החקירה (הגמר) | זמרים סודיים> המנצח/ת.המנצח/ת |
| --- | --- | --- | --- | --- | --- | --- | --- | --- |
| 1 | 14 באוגוסט 2023 | משה פרץ | 4. אונרי בן סימון (בעל חנות כלי נגינה) | 3. יובל מעתוק (מדריכה במוזיאון) | 2. בר קנדרו (סטודנט להדנסת מכונות) | 5. אדר קבלו (סטודנטית למשחק) | 1. נויה ערבה (מלצרית בגן אירועים) | 6. מורי טרדיו (בעל חברת ניקיון) |
| 2 | 21 באוגוסט 2023 | הראל סקעת | 4. ג'וזף טוגדה (רקדן ברייקדאנס) | 5. חווי חפץ (בלוגרית איפור) | 1. לוטם בר טוב (אומנית חישוק) | 2. קובי גינר (מחנך כיתה ו') | 6. גיא אלון (הייטקיסט) | 3. ברונו פאסי (פסיכולוג קליני) |
| 3 | 28 באוגוסט 2023 | פבלו רוזנברג | 4. רוני קרן (די ג'יי) | 1. ליאור בן דוד (מפעיל ימי הולדת) | 6. הילה הלוי (כוכבת בקוריאה) | 2. גל מנדל (בעלת פנסיון לכלבים) | 3. לאה חגאי (קונדיטורית) | 5. שחף כחלון (רקדן מקצועי) |
| 4 | 17 בספטמבר 2023 | שירי מימון | 6. עדן גולן (מתעמלת אומנותית) | 5. יעלי טל (מטפלת מינית) | 1. גל בנקין (רקדנית) | 2. אושר סבה (שליח) | 4. מתן עובד (ילד פלא) | 3. נודליה (מוקדנית) |
עונה שנייה (אוגוסט 2023) > מדרוג

| פרק | פרק | תאריך שידור מקורי | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- |
| 1 | תוכנית פתיחת העונה | 14 באוגוסט 2023 | 13.9% | 363,000 |  |
| 2 | הטרלול נמשך | 22 באוגוסט 2023 | 14.1% | 396,000 |  |
| 3 | הכוכבת מקוריאה | 28 באוגוסט 2023 | 13.8% | 424,000 |  |
| 4 | הפרק הכי מטורלל של העונה | 17 בספטמבר 2023 | 12.7% | 355,000 |  |
הפקה

שידורי קשת הכריזה לראשונה על פיתוח הסדרה ביולי 2022, בעקבות הצלחת התכנית "הזמר במסכה".
את התכנית יצרה גיל הפקות.
ביאורים

↑  בתור הסטודנטית למשפטים (זייפנית).
↑  בתור מאמן הכושר (זמר).
↑  בתור איש התקשורת (זמר).
↑  בתור בעל חברת הניקיון (זמר).
↑  בתור הפסיכולוג הקליני (זמר).
↑  בתור הרקדן המקצועי (זייפן).
↑  בתור המוקדנית (זייפנית).
↑  במידה והמנצח בפרק הוא זמר, השופטים מנצחים והזמר לא מקבל את הפרס.
1 2  בכל פרק, מצטרף לפאנל זמר אורח שונה שיבצע דואט עם מנצח הפרק.
1 2  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
1 2  במגזר היהודי
1 2  באוכלוסייה הכללית
↑  בזמן שידור התוכנית, יובל מעתוק שהתה בבית האח הגדול.
הערות שוליים

↑  התשובה לזמר במסכה? זה הריאליטי החדש של קשת 12, באתר אייס, 28 בספטמבר 2022
↑  קיץ ברבנר, ‏"רואים את הקול": זה התאריך בו יעלה הריאליטי החדש בהנחיית ארז טל, באתר מעריב אונליין, 21 בפברואר 2023
↑  פרקי העונה השנייה צולמו יחד עם פרקי העונה הראשונה, אולם, עקב ירידה ברייטינג ומבזקי חדשות ארוכים שהקשו על לוחות השידור הוחלט להפסיק את העונה ולהפוך את הפרקים הנותרים לעונה שנייה
↑  גיל משעלי, ‏עידו רוזנבלום, שירי מימון, אילנית לוי ואבי נוסבאום מצטרפים ל"רואים את הקול", באתר ‏מאקו‏, 28 בספטמבר 2022
↑  שופט חדש לריאליטי של קשת 12? זה המצטרף לפאנל, באתר אייס, 2 באוקטובר 2022
↑  גם מרגי הצטרף: הריאליטי החדש של קשת 12 מתחיל להסגר, באתר אייס, 3 באוקטובר 2022
↑  קשת מודיעה: אלו השופטים החדשים של "רואים את הקול", באתר אייס, 13 באוקטובר 2022
↑  רייטינג: רואים את הקול בניצחון ענק, ערוץ 14 בטירוף, באתר אייס, 1 במרץ 2023
↑  רייטינג: 'לראות את הקול' וערוץ 14 חוגגים על רשת 13, באתר אייס, 8 במרץ 2023
↑  רייטינג: ערוץ 14 ממשיך לחגוג, קרב דרמטי במהדורות החדשות, באתר אייס, 15 במרץ 2023
↑  רייטינג: רואים את הקול בבכורה מוצלחת, איילה חסון ממשיכה להתחזק, באתר אייס, 15 באוגוסט 2023
↑  רייטינג: ערוץ 14 חוגג על חשבון רשת; "רואים את הקול" מפתיע, באתר אייס, 23 באוגוסט 2023
↑  רייטינג: רשת 13 וגאולה אבן מתרסקים, קשת 12 חוגגת, באתר אייס, 29 באוגוסט 2023
↑  רייטינג: רואים את הקול חוגגת לראשונה, ערוץ 14 בהתרסקות, באתר אייס, 18 בספטמבר 2023
↑  ערן סויסה, אחרי "הזמר במסכה": זוהי התוכנית המוזיקלית החדשה של קשת, באתר ישראל היום, 18 ביולי 2022
↑  גיל משעלי, ‏זייפן או זמר? התוכנית החדשה שמגיעה לקשת, באתר ‏מאקו‏, 18 ביולי 2022
↑  עידו רוזנבלום בג'וב חדש בקשת 12 ומי תצטרף אליו?, באתר אייס, 24 באוגוסט 2022
ג'סטין רוילנד

| --- | --- |

 לידה:  21 בפברואר 1980 (בן 44) סטוקטון, ארצות הברית 
 מדינה:  ארצות הברית 
 תקופת הפעילות:  מ-2004 
 מקום לימודים:  תיכון סיירה  תיכון מנטסה  מכללת מודסטו 
 פרופיל ב-IMDb
 
מארק ג'סטין רוילנד (באנגלית: Mark Justin Roiland; נולד ב-21 בפברואר 1980) הוא שחקן, מדבב, אנימטור, תסריטאי, מפיק, קומיקאי ומפתח משחקי מחשב אמריקאי. הוא ידוע בעיקר בשל היותו אחד מיוצרי ומפיקי סדרה אנימציה "ריק ומורטי" במסגרת Adult Swim, בה הוא מדבב את קולותיהם של ריק ומורטי. כמו כן, הוא מדבב את קולותיו של אוסקר בסדרה "הדגים" של ערוץ דיסני, ארל למונגראב מהסדרה "הרפתקאות פין וג'ייק" של Cartoon Network וכן דמויות שונות ב"גרוויטי פולס".
ביוגרפיה

ג'סטין רוילנד גדל במשפחה נוצרית במנטקה, קליפורניה, ארצות הברית. הוא למד בתיכון "סיירה" ובשנה האחרונה עבר לבית הספר התיכון מנטקה. סיים את לימודיו בשנת 1998 ולאחר זמן מה עבר ללוס אנג'לס. בתחילת 2004 החל לשתף פעולה עם Channel 101 במסגרתו הוא יצר מספר סרטוני אנימציה קצרים וכן תוכנית הטלוויזיה Acceptable.TV של רשת VH1. הוא הופיע באופן קבוע בסיטקום "התוכנית של שרה סילברמן" בערוץ קומדי סנטרל בתפקיד קרייג.
בשנת 2018 יצר קטע אנימציה קצר בשביל הספיישל "Hilarity for charity" בהנחייתו של סת' רוגן, שנועד לעורר מודעות ולגייס תרומות למאבק במחלת אלצהיימר.
רוילנד מדבב את הדמויות ריק סנצ'ז ומורטי סמית' מהסדרה "ריק ומורטי", שיצר והפיק יחד עם דן הרמון. החל מ-2020 הוא מדבב גם את דמותו של קורבו בסדרה "הפכים סולארים", שיצר והפיק יחד עם מייק מקמהן.
בינואר 2023, בעקבות תלונות על עברות אלימות וטענות על הטרדה מינית מצידו, הודיעו באדולט סווים על פיטוריו מהסדרה "ריק ומורטי" אך ציינו כי הסדרה תמשיך וכי צוות הסדרה ממשיך לעבוד על העונה השביעית. במרץ 2023 בוטלו האישומים נגד רוילנד בשל חוסר ראיות, אך הסדרה "ריק ומורטי" תמשיך ללא רוילנד למרות זאת.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 2006 | Tenacious D: Time Fixers | אברהם לינקולן | סרט קצר |
| 2006 | The Real Animated Adventures of Doc and Mharti | דוק סמית', מהרטי מקדונלד'ס (דיבוב) | סרט קצר |
| 2013 | Underdogs | ריפרס (דיבוב) |  |
| 2015 | קרמפוס | קלאמפי (דיבוב) |  |
| 2019 | זים הפולש: חור שחור לפניך | פודיו 3000 (דיבוב) | סרט של נטפליקס |
פילמוגרפיה > טלוויזיה

| שנה | שם התוכנית | תפקיד | הערות |
| --- | --- | --- | --- |
| 2004 | Cheap Seats without Ron Parker | הבן של רונדה | הפרק: "1973 Superstars" |
| 2007 | Acceptable.TV | דמויות שונות | 20 פרקים; תסריטאי, מפיק, במאי |
| 2007–2010 | The Sarah Silverman Program | קרייג | 8 פרקים |
| 2010–2014 | הדגים | אוסקר (דיבוב) | 89 פרקים; תסריטאי |
| 2011–2018 | הרפתקאות פין וג'ייק | ארל, דמויות שונות (דיבוב) | 14 פרקים |
| 2012–2015 | גרוויטי פולס | דמויות שונות (דיבוב) | 7 פרקים |
| 2013 | אי שם | כריס נובאק (דיבוב) | 10 פרקים |
| 2013–2023 | ריק ומורטי | ריק סנצ'ז, מורטי סמית' ודמויות נוספות (דיבוב) | יוצר, תסריטאי, מפיק, במאי |
| 2015 | משפחת סימפסון | ריק סנצ'ז, מורטי סמית' (דיבוב) | הפרק: "Mathlete's Feat" |
| 2015 | קומיוניטי | Ice Cube Head (דיבוב) | הפרק: "Emotional Consequences of Broadcast Television" |
| 2015 | Aqua Teen Hunger Force | Honest Abe Lincoln's Hot Links Mascot (דיבוב) | הפרק: "Mouth Quest" |
| 2015 | יו גאבה גאבה! | Sea Queen (דיבוב) | הפרק: "Mermaids" |
| 2015–2016 | Pig Goat Banana Cricket | Psychopath Giraffe, Radical Rick, Customer (דיבוב) | 3 פרקים |
| 2016 | Animals. | H&M (דיבוב) | הפרק: "Cats" |
| 2016 | Future-Worm! | Homework Android (דיבוב) | הפרק: "The Bleak Shall Inherit the Earth/Lobster Boy Movie Trailer/Makin' History" |
| 2019–2018 | Hot Streets | צ'אפי ובסטר (דיבוב) | גם מפיק בפועל |
| 2020 | הפכים סולארים | קורבו (דיבוב) | גם יוצר הסדרה |
| 2022 | הבנים מציגים: שטני | אבא | דיבוב; פרק: "An Animated Short Where Pissed-Off Supes Kill Their Parents" גם תסריטאי |
| 2023 | קואלה מן | צ'אד | דיבוב; פרק: "The Red Hot Rule" |
הערות שוליים

↑  "Justin Roiland, "Oscar"". Disney Channel. אורכב מ-המקור ב-2012-03-18. נבדק ב-26 בינואר 2011. {{cite web}}:  (עזרה)
↑  "Justin Roiland - Filmography". הניו יורק טיימס. 26 בינואר 2011. נבדק ב-26 בינואר 2011. {{cite web}}:  (עזרה)
↑  "Justin Roiland". Channel101. אורכב מ-המקור ב-2010-12-04. נבדק ב-31 בינואר 2011. {{cite web}}:  (עזרה)
↑  "The Sarah Silverman Program". Los Angeles Times. אורכב מ-המקור ב-2011-07-13. נבדק ב-26 בינואר 2011. {{cite web}}:  (עזרה)
↑  "The Sarah Silverman Program: TV Show Cancelled; No Season Four". TV Series Finale. 12 במאי 2010. נבדק ב-26 בינואר 2011. {{cite web}}:  (עזרה)
| ריק ומורטי |
| --- | --- | --- |
| יוצרים | ג'סטין רוילנד • דן הרמון |  |
| דמויות | ריק סנצ'ז • מורטי סמית' • דמויות |  |
| --- | --- |
בקרת זהויות :  NLI: 987008520389905171  PLWABN: 9810713194205606  GND: 1242288457  ISNI: 0000 0004 6549 5585  LCCN: no2016042809  MusicBrainz: 093cba60-1a74-463b-ab14-41bc00f3b85f  NKC: xx0237410  SUDOC: 260925551  VIAF: 177146094219900331231   WorldCat (עם VIAF): 177146094219900331231
לי קרסנר

| --- | --- |

 לידה:  27 באוקטובר 1908 ברוקלין, ארצות הברית 
 פטירה:  19 ביוני 1984 (בגיל 75) ניו יורק, ארצות הברית 
 מקום קבורה:  בית הקברות גרין ריבר 
 מקום לימודים:  ליגת הסטודנטים לאמנות של ניו יורק  תיכון וושינגטון אירווינג  קופר יוניון  האקדמיה הלאומית לעיצוב  Hans Hoffman School of Fine Art 
 תחום יצירה:  ציור 
 זרם באמנות:  אקספרסיוניזם מופשט 
 יצירות ידועות:  Pollination 
 פרסים והוקרה:  פרס שדולת הנשים למפעל חיים בתחום האמנות (1980) 
 בן או בת זוג:  ג'קסון פולוק (1945–1956) 
 
לי קרסנר, ידועה גם כלנה קרסנר (Lee Krasner; Lena Krasner); ‏27 באוקטובר 1908 - 19 ביוני 1984) הייתה אמנית יהודיה אמריקאית, מהמשפיעות והמעצבות של זרם האקספרציוניזם המופשט.
קורות חיים

הוריה של קרסנר היו יהודים ממוצא רוסי, שהיגרו לארצות הברית. קרסנר הייתה הקטנה מבין שישה אחים.
לי קרסנר פעלה כאמנית מעל 50 שנה. סיימה לימודים אקדמיים באמנות, ובשנת 1937 המשיכה ללימודי קוביזם במשך כשלוש שנים אצל הנס הופמן, אמן גרמני. בראיון עמה ציינה שתי סיבות לעזיבתה את בית הספר שלו: סיבה ראשונה - מחסום שפה: הופמן דיבר גרמנית, וכשהעביר ביקורת על ציוריה לא הבינה את דבריו. סיבה שנייה: שאיפתה של קרסנר ליצור אומנות מופשטת יותר, בסגנון הדומה לזה שגילתה בציוריו של ג'קסון פולוק שלימים הפך לבעלה. לאחר שמת, הסדרות שיצרה, "Earth Green" and "Night Journey" הושפעו מהכאב שלה על אובדנו.
קרסנר הכירה את פולוק בתערוכה בשנת 1942 שערך ג'ון גרהאם, תערוכה שבמסגרתה הוזמנה להציג את יצירותיה. ב-1945 התחתנו השניים וחיו יחד במשך עשור עד למותו של פולוק. רבים טוענים כי לי קרסנר חיה בצל בעלה מבחינה אמנותית, וקרסנר סיפרה בראיון עימה כי כל זמן שחי, הסטודיו היוה מקום העבודה שלו, ואילו קרסנר הסתפקה בחדר קטן בשביל עבודתה כאמנית. דבר שמצביע על הרגשה מצידה שפולוק אמן גדול יותר וראוי ליותר. למרות זאת, היא הוכרה כאמנית בפני עצמה והייתה מוערכת על הסגנון האישי שלה, שהושפע גם מהציירים פיט מונדריאן ואנרי מאטיס, במסגרת אסכולת האקספרסיוניזם המופשט.
לי קרסנר החלה לצייר בסגנון מופשט ביותר במסגרת זרם האקספרסיוניזם המופשט. היא החלה לצייר מהתת מודע ולשם כך הסתייעה, בעקבות פולוק, בטיפול פסיכולוגי בשיטת הפסיכו-אנליזה. בעזרת הטיפול דלתה דברים מהתת מודע שלה והם היוו את ההשראה ליצירותיה. המעבר לאמנות מופשטת כזו לא היה קל לה, ובראיון עימה תיארה את שלוש השנים הראשונות בתור ניסיון שנגמר בציור גושים אפורים על קנבס.
את השינוי האומנותי שחל בה תיארה כתהליך. בתחילה למדה באקדמיה, שדגלה בציור ריאליסטי, ואז למדה לצייר בצורה קוביסטית אצל הופמן, מופשט אבל עדיין מתאר את המציאות שרואים, כך שקל להבינה, ואז ציירה בלי צורה ועם השראה פנימית.
יצירות רבות שלה מאופיינות בצבעים אדום וירוק והיה לה קשה להסתדר עם צהוב.
לאחר שנים רבות של עשייה אמנותית, מתה לי קרסנר בגיל 75.
דרכה המקצועית

ב-1934 החלה לעבוד בפרויקט עבודות הציבור של האמנות (PWAP) בציורי קיר. לאחר מכן עבדה בפרויקט האמנות של הנשיא רוזוולט עד 1943. בהמשך הצטרפה אל ארגון האמנים המופשטים האמריקאיים, דבר שתרם לה רבות הן כגב כלכלי והן בהיבט של מתן לגיטימציה לעבודתה.
בגיל 14 נרשמה לבית ספר ארווינג וושינגטון בניו יורק, שם יכלה ללמוד לימודי אמנות. ב-1925 סיימה ללמוד והוענקה לה מלגה של בית הספר ללימודי אמנות נשים של קופר יוניון. לאחר הלימודים שם למדה באקדמיה העולמית לעיצוב, וב-1932 סיימה את לימודיה.
ב-1937, עוד בזמן שהיא עובדת בסגנון אקספרסיוניזם מופשט (בפרויקט רוזוולט), החלה ללמוד אצל הנס הופמן, אמן גרמני, כדי לצייר בסגנון קוביסטי. בזמן הזה הצטרפה גם לארגון האמנים המופשטים. אצל הופמן למדה עד 1940.
משברים

לקראת סוף לימודיה האקדמיים החל השפל הגדול בארצות הברית, וקרסנר נאלצה לעבוד כמודל וכמלצרית, אך עדיין לא וויתרה על החלום לעבוד כאמנית במשרה מלאה בהמשך (דבר שאכן קרה ב-1934 עם PWAP).
במעבר שלה מקוביזם לסגנון המופשט יותר של פולוק היא נתקלה במחסום, ובמשך שלוש שנים רק ציירה מסה אפורה על הקנבס עד שהצליחה להבין איך ליצור מהאמנות הזו יצירה וציור שיביע מה שרצתה.
תערוכות וסדרות

1940 - סדרת "Little Pictures"
1950 - סדרת "Night Journey"
1965 - תערוכת יחיד בלונדון
1975 - תערוכת יחיד במוזיאון וויטני לאמנות אמריקאית
1983 - תערוכת יחיד נודדת במוזיאון יוסטון
1985 - תערוכה רטרוספקטיבית במוזיאון MoMA בניו יורק
הערות שוליים

↑  Lee Krasner, NNDB
1 2 3 4 5 6  Inside New York's Art World: Lee Krasner, 1978, יוטיוב
1 2  Lee Krasner Biography
| --- | --- |
בקרת זהויות :  NLI: 987007569069305171  BIBSYS: 97039447  BnF: cb12167634h (data)  CiNii: DA06953328  GND: 119176211  ISNI: 0000 0000 8262 3666  LCCN: n50044014  LNB: 000308077  NDL: 01172891  NGV: 1724  NKC: ola2003192331  NLA: 36076736  NTA: 070985790  RERO: 02-A003472494  RKD: 46304  SNAC: w6nc66sk  SUDOC: 059051159  Trove: 1207684  ULAN: 500010144  VcBA: 495/208900  VIAF: 72198276   WorldCat (עם VIAF): 72198276
כנסיית ההשלכה

| --- | --- |

 מידע כללי
 סוג:  כנסייה 
 מיקום:  נצרת 
 מדינה:  ישראל 
 קואורדינטות:  32°41′32″N 35°18′10″E﻿ / ﻿32.6922°N 35.3028°E﻿ / 32.6922; 35.3028
 he
 
כנסיית ההשלכה הידועה גם ככנסיית ארמון הבישוף היא כנסייה הניצבת על גבעה חשופה בדרומה של העיר נצרת, סמוך לגבולה עם נוף הגליל. הכנסייה עברה שיפוץ מקיף אך היא אינה פעילה.
במסורת

בברית החדשה מסופר כי ישו הרגיז את מתפללי בית הכנסת בנצרת כשרמז על משיחיותו. בית הכנסת מזוהה לפי המסורת עם כנסיית בית הכנסת השוכנת בשוק בנצרת. המתפללים הוציאו את ישו מהעיר וביקשו להשליכו מההר, אך הוא עבר בתוכם וניצל:
"וַיָּקוּמוּ וַיַּדִּיחוּ אוֹתוֹ אֶל־מִחוּץ לָעִיר וַיְבִיאֻהוּ עַד־גַּב הָהָר אֲשֶׁר נִבְנְתָה עִירָם עָלָיו לְמַעַן הַשְׁלִיכוֹ מָטָּה׃ אַךְ־הוּא עָבַר בְּתוֹכָם וַיֵּלֶךְ לְדַרְכּוֹ".
מכאן המסורת הנוצרית בדבר קפיצתו של ישו מההר אל העמק, וההר המזוהה עם האירוע הוא הר הקפיצה.
המבנה

הכנסייה הוקמה במאה ה-19 על פסגת הגבעה הצופה לעבר הר הקפיצה, כקילומטר מצפון לו. הכנסייה עשויה מחלל בודד והיא נמצאת כיום במצב של התפוררות והזנחה. בצידה המזרחי מרפסת קטנה שגגה עשוי בצורת קמרון צולב ונתמך בשני עמודים. מתחת למרפסת, נראים שרידיו של חלל קטן דמוי קריפטה. החלל מקורה בקמרון חבית, ומצידו המזרחי מוביל אליו פתח החבוי כיום בין שיחים. מהמרפסת מוביל פתח שמעליו לונטה אל פנים המבנה, ומעליו קבוע חלון בצורת צלב מסוגנן. בכל אחד מקירות הצד של חלל הכנסייה קבועים שני חלונות ושלושה פילסטרים. בחזיתה המזרחית של הכנסייה חלון עגול, פתחים בצורת צלב, ופתח נוסף החסום כיום בלוחות פח. המבנה משקיף על כל סביבתו ולצידו עץ אלון בודד.
ליד הכנסייה אבן פינה המעידה על כך שהפטריארך האורתודוקסי תיאופילוס השלישי מירושלים הניחה ביום 21 ביוני 2009, וכי במקום יוקם "בית הספר האורתודוקסי אל-בשארה" ("הבשורה").
גלריה

החלל מתחת למרפסת
המבנה מצפון
החזית המערבית של הכנסייה
החלון מעל פתח הכניסה המזרחי וחלק מתקרת הקמרון הצולב
אבן הפינה המעידה על התוכנית להקים בית ספר אורתודוקסי במקום